cyanic-selkie/wikianc huggingface dataset:
Thomas A. Steitz
Steitz tutki proteiinien ja aminohappojen rakennetta röntgenkristallografian avulla. Hän selvitti muun muassa DNA-polymeraasien, RNA-polymeraasien ja RNA-syntetaasien rakenteet sekä selvitti niiden toimintaa. Vuonna 1998 Steitz julkisti tuloksensa ribosomien suuren alayksikön rakenteesta. Rakenteen selvittäminen on auttanut tutkijoita saamaan selville, mitkä ribosomien atomit ovat tärkeitä proteiinisynteesin kannalta. Steitz sai tutkimuksistaan myös Gairdner-säätiön myöntämän Gairdner International Awardee -palkinnon vuonna 2007.
Steitz kuoli haimasyöpään lokakuussa 2018.
Amorgós (kunta)
Amorgós ( eli Δήμος Αμοργού, Dímos Amorgoú) on Kreikan kunta, joka sijaitsee Náxoksen alueyksikössä Etelä-Egean saarten alueella. Kunnan pinta-ala on 126,35 neliökilometriä ja väkiluku 1 973 (vuonna 2011). Kunnan kuntakeskus on Amorgóksen kylä eli Chóra.
Bergamon maakunta
Bergamon maakunta on maakunta Lombardian alueella Pohjois-Italiassa.
Bergamon maakunnan pinta-ala on 2 746 km2 ja väkiluku 1 108 298 (31.12.2015). Maakunnassa on 242 kuntaa, ja sen pääkaupunki on Bergamo.
Bergamon maakunnan naapurimaakunnat ovat Sondrio, Brescia, Cremona, Milano, Monza e Brianza ja Lecco.
Amorgós (kunta)
Amorgóksen kunta käsittää koko Amorgóksen saaren. Sen lisäksi kuntaan kuuluvat seuraavat pienemmät saaret: Áno Antikéri, Ánydros, Feloúka, Gramponísi, Gramvoússa, Káto Antikéri, Kisíri, Liadí, Nikoúria, Patelídi, Pláka Liadioú, Psalída, Viókastro megálo ja Viókastro mikró. Saaret kuuluvat Kykladien saariryhmään.
Bergamon maakunta
Bergamon lisäksi maakunnan suurimpia asutuskeskuksia ovat Treviglio, Seriate ja Dalmine.
Amorgós (kunta)
Kunnan osat
Amorgóksen kunta muodostuu seuraavista kylä- ja kaupunkiyhdyskunnista ja asutuksista:
Pierre Louis Dulong
Pierre Louis Dulong (12. helmikuuta 1785 Rouen, Ranska – 19. heinäkuuta 1838 Pariisi) oli ranskalainen fyysikko ja kemisti.
Ura
Dulong toimi ensin lääkärinä Pariisin köyhissä kaupunginosissa, sitten fysiikan ja kemian opettajana useissa tieteellisissä laitoksissa Pariisissa sekä lopuksi professorina École polytechniquessä.
Hänen varhaisimmat tutkimuksensa olivat luonteeltaan kemiallisia. Dulong tutki vuonna 1811 helposti räjähtävää typpitrikloridia, ja menetti räjähdyksessä toisen silmänsä sekä sai vakavia vammoja käteensä. Dulongin muut tutkimukset koskivat etupäässä lämpötilan vaikutusta kappalten tilavuuteen, paineen vaikutusta kaasuihin, kyllästetyn vesihöyryn jäntevyyttä, kaasujen valontaittamiskykyä sekä lämmön syntymistä aineiden palaessa.
Yhdessä Alexis Thérèse Petit'n kanssa Dulong teki vuonna 1819 sen tärkeän huomion, että useimmilla aineilla ominaislämpökapasiteetin ja moolimassan tulo on likipitäen yhtä suuri. Löytö tunnetaan Dulongin ja Petit'n lakina. Dulong nimitettiin löydön ansiosta Ranskan tiedeakatemiaan.
Rantakylä (Joensuu)
pienoiskuva|Pihanäkymä Latolankadulla vuonna 2007.
Rantakylä on kaupunginosa ja lähiö Joensuussa. Rantakylässä on laaja liikekeskusta, uimahalli, kirkkoja ja useita kouluja. Vuonna 2022 Rantakylässä asui noin 8 582 asukasta. Naapurikaupunginosia ovat lännessä Mutala ja idässä Utra. Pohjoisessa Rantakylä rajoittuu Kontiolahteen ja etelässä Pielisjokeen.
Alueella on sekä kerrostaloja että pientaloja. Rantakylä oli Joensuun ensimmäinen lähiö; sen rakentaminen alkoi 1970-luvun alussa.
Rantakylä jakautuu viiteen pienalueeseen. Niitä ovat Pataluoto, Koillispuisto, Tuulipuisto, Onkimiehenpuisto ja Rantakylän koulu.
Paikallinen leima
Sanomalehti Karjalaisen verkkoäänestyksessä heinä–syyskuussa 2020 Rantakylä nousi Joensuun parhaaksi asuinalueeksi. Karjalaisen verkkoäänestyksessä Joensuun parhaasta kaupunginosasta voittajaksi nousi 203 äänellä Rantakylä, kun ääniä annettiin noin 2 000.
Alueen kehitykseen tehdyt panostukset ovat nostaneet alueen imagoa hiljalleen koko kaupungin asukkaiden silmissä.
Seurakunta
Rantakylä itsenäistyi Utran kanssa Joensuun seurakunnasta omaksi Rantakylän seurakunnakseen vuonna 1983. Rantakylän kirkko valmistui pari vuotta aiemmin, vuonna 1981.
Urheilupaikkoja
Rantakylässä on uimahalli, pallokenttiä, tenniskenttä, urheiluhalli ja kuntosaleja. Lenkkeily- ja hiihtoreitit ovat laajat, pyörätieverkosto on tiheä ja lapsille on pulkkamäkiä. Lämpövoimalan vieressä oli hyppyrimäki vuosina 2000–2009. Se purettiin vähäisen käytön ja ilkivallan takia.
Rantakylän liikuntahalli on vuoden 2019 alussa Joensuun Rantakylään rakentunut liikunta-ja urheiluhalli. Jippo on yksi hallin omistajaseuroista yhdessä FC Hertan ja Jippo Junioreiden kanssa.
Halli mahdollistaa tasokkaat olosuhteet jalkapallolle talviaikana ja siksi yhteinen hallihanke oli erittäin tärkeä myös Jipolle. Lisäksi kevään 2019 aikana hallin yhteyteen rakentui muun muassa omistajaseurojen yhteinen toimisto.
Rantakylän historiaa
Pataluodon alueella oli asukkaita noin 7 000 vuotta sitten. Vuoden 2015 lopussa Rantakylän ja Utran kaupunginosissa asui 12 723 asukasta.
Rantakylän ja Utran alueet ovat kuuluneet moneen pohjoiskarjalaiseen kuntaan. Ensimmäinen kuntaorganisaatio, johon nykyiset kaupunginosat kuuluivat, oli Liperin suurpitäjä. Vuonna 1857 Rantakylän ja Utran alueet liitettiin Kontiolahteen. Kontiolahden alaisuudessa Utrasta kehittyi pohjoiskarjalaisittain vahva teollisuus.
Pielisensuun kunta irtosi Kontiolahdesta vuonna 1922. Joensuun läheisyyden vuoksi Pielisensuun taajama-alueista tuli Joensuun esikaupunkialueita, joihin kuuluivat myös Utra ja nykyisestä Rantakylästä Pataluodon alue. Pielisensuun kunnan itsenäisyyttä kesti vuoteen 1954 saakka, jolloin kunta liitettiin Joensuuhun.
Nykyisen Rantakylän alueen vanhin tiheämpi asutus alkoi muodostua 1800- ja 1900-lukujen taitteessa Ranta-Mutalatien varsille. Siellä Mutasen tilan maille asettui vuokralaisia ja ensimmäiset näistä olivat Karsikon ja sittemmin myös Pekkalan sahojen työläisperheitä. Työläiset saivat sahoilta sahatavaran edullisesti rakentamiaan mökkejä varten. Mutalasta haarautuvan Utrantien varsille Pataluotoon saakka nousi nelisenkymmentä pientä taloa ja mökkiä ilman kaava- tai rakennusmääräyksiä.
Vuonna 1967 laadittu Joensuun kaupungin ja sen ympäristön yleissuunnitelma jatkoi Rantakylän alueen suunnittelua. Yleissuunnitelmassa Rantakylä oli visioitu jo täysipainoiseksi lähiöksi, jossa olisi oma keskus. Sinne suunniteltiin muun muassa kolme koulua, kirjasto, liikekeskus ja urheilukentät. Rantakylästä tavoiteltiin Mutala–Rantakylä–Utra-alueen pääkeskusta. Suunnitelmassa esitettiin tavoite, että puolet Rantakylän tulevasta asuntokannasta sijoitettaisiin kerrostaloihin ja puolet pientaloihin.
Rantakylässä kerrostalokorttelit tavoiteltiin rakennettavaksi yhtenäisesti korkeuksien, rakennusten muotojen, julkisivujen ja istutusten osalta kaavoittajan erillisten suunnitelmien mukaisesti. Kerrostalokortteleihin sai toteuttaa kolmikerroksisia taloja ja niiden tonttitehokkuusluvut olivat joko 0,47 tai 0,5. Rivitalojen alue sijoitettiin kaava-alueen keskelle ja itäosaan. Ruuhitien pohjoispuoliset korttelit varattiin omakotitaloasumiseen.
Ajalleen tyypilliseen tapaan ajoneuvoliikennettä pyrittiin erottamaan jalankulku- ja polkupyöräväylistä. Toisin kuin esimerkiksi Helsingin Itä-Pasilassa tai Merihaassa, Rantakylässä ei eri liikennöintiväyliä erotettu eri tasoille, vaan Rantakylän ensimmäisessä modernissa kaavassa kevyenliikenteen väyliä suunniteltiin muiden liikennemuotojen kanssa maan tasoon. Kuitenkin myös Rantakylässä toteutettiin jossakin määrin eriyttämistä, sillä kevyen liikenteen väyliä sijoitettiin muun muassa kortteleiden välille ilman että ne olivat kosketuksissa ajoneuvoliikenteen kanssa. Yksi merkittävä toimi kevyen liikenteen järjestämisessä oli koko suunnittelualueen halkaisevan väylän suunnittelu ja toteuttaminen.
Myöhemmin tätä pohjois–etelä-suuntaista väylää on kutsuttu epävirallisissa yhteyksissä nimellä Riippapolku. Varsinaisia hoidettavaksi tarkoitettuja kaupunkipuistoja kaavan myötä suunniteltiin varsin vähän, vain pienet pinta-alat kymmeneen pientalokortteliin. Kaava-alueen keskiosaan suunniteltiin Riippapuisto. Rantakylän ja Mutalan välille jätettiin metsäalue, Ollilanpuisto, ja suunnittelualueen itäosaan sijoitettiin Soutajanpuisto-niminen metsäpuistoalue. Alueella korostui suorakulmaisuus sekä katuverkostossa että kerros- ja rivitalojen suunnittelussa.
Cross Road
Cross Road on yhdysvaltalaisen rock-yhtye Bon Jovin ensimmäinen kokoelmalevy, joka julkaistiin 11. lokakuuta 1994. Albumi sisältää yhtyeen hittikappaleita vuosien 1984-1992 ajalta, ja lisäksi albumilla on myös kaksi uutta kappaletta, singleinäkin julkaistut Always ja Someday I'll Be Saturday Night. Lisäksi albumin Pohjois-Amerikan painoksessa on päivitetty versio yhtyeen hittikappaleesta Livin' on a Prayer. Videojulkaisu Cross Road, 16 yhtyeen musiikkivideota sisältänyt videotallenne julkaistiin samanaikaisesti levyn kanssa.
Vuonna 2005 albumista julkaistiin kolmen levyn boksi Cross Road - Deluxe Sound & Vision, joka sisälsi remasteroidun version albumista, bonuslevyn harvinaisempia kappaleita ja fanien lempikappaleita. Kolmas levy oli alun perin vuonna 1995 julkaistu Lontoon Wembley Stadiumilla kuvattu 90-minuuttinen konserttivideo. Tämän lisäksi albumille on julkaistu jatko-osa Cross Road Vol. II, joka on kuitenkin epävirallinen julkaisu.
Cross Road on kaikkien aikojen kolmanneksi eniten Suomessa myynyt ulkomaalainen äänite.
Adrienne Bailon
Adrienne Eliza Bailon (s. 24. lokakuuta 1983 New York, New York) on yhdysvaltalainen näyttelijä ja laulaja. Hän on lauluryhmä 3LW:n (3 Little Women) jäsen. Bailon on tullut tutuksi Disney Channelin elokuvasta The Cheetah Girls. Hänen äitinsä on kotoisin Puerto Ricosta ja isä Ecuadorista. Hän seurusteli Kim Kardashianin veljen Rob Kardashianin kanssa.
Ylimmäinen Savijärvi
Ylimmäinen Savijärvi on Pirkanmaalla Juupajoen ja Oriveden rajalla Juupajoen Mellissä sijaitseva järvi.
Maantietoa
Järven pinta-ala on 8,8 hehtaaria, se on 450 metriä pitkä ja 300 metriä leveä. Kauempana järven länsipuolella sijaitsee Savivuori, jonka jyrkän rinteen alla sijaitsee Alimmainen Savijärvi. Järviparin nimet ovat siitä huolimatta Savijärvi. Järvellä ei ole kartan mukaan saaria. Sen rantaviivan pituus on 1,2 kilometriä ja järven rannat ovat peltomaata paitsi pohjoisrannan peltopalstat. Pohjoisrannalla sijaitsee kiinteää asutusta ja vapaa-ajan asunto. Järven halki kulkee Juupajoen ja Oriveden kuntaraja.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 119,4 metriä mpy. Järveltä laskee oja Alimmaiseen Savijärveen.
Historiaa
Vuoden 1957 peruskartassa oli järven lähistöllä lähes sama määrä peltomaata kuin nykyään.
François Fillon
François Fillon /fʁɑ̃.swa fi.jɔ̃/ (s. 4. maaliskuuta 1954 Le Mans, Sarthe) on ranskalainen poliitikko (Les Républicains), moninkertainen ministeri, senaattori ja parlamentaarikko. Nicolas Sarkozy nimitti hänet Ranskan pääministeriksi 17. toukokuuta 2007. Hän on toiminut ranskalaisen epäpoliittisen keskusteluyhdistyksen France.9:n puheenjohtajana. Hänen yksityinen vaalilauseensa on ”Ranskan tulee kestää totuus”.
Fillon oli Les Républicains -puolueen presidenttiehdokas Ranskan presidentinvaaleissa 2017, hän voitti 27. marraskuuta esivaalit 66,5 prosentin ääniosuudella. Hän oli ennakkosuosikki, kunnes hänen taustastaan paljastui useita skandaaleja. Hän on muun muassa maksattanut sukulaisilleen valtiolla palkkioita olemattomista tehtävistä.
Elämäkerta
François Fillon syntyi nelilapsiseen perheeseen. Hänen äitinsä on historioitsija Anne Fillon ja isänsä notaari Michel Fillon. Hän varttui pienessä kaupungissa Sarthen departementissa ja kävi siellä myös kunnallista koulua. Yläkoulun hän suoritti yksityisessä collègessa ja lukion samoin yksityisessä lukiossa Le Mansin kaupungissa. Ylioppilaaksi hän valmistui 1972.
Ylioppilaaksi tulon jälkeen hän opiskeli Mainen yliopistossa ja suoritti julkioikeuden maisterin tutkinnon vuonna 1976. Lisäksi hän on suorittanut DEA-jatkotutkinnon julkisoikeudessa (noin vuosi) René Descartes -yliopistossa Pariisissa ja valtio-opissa Fondation nationale des sciences politiquesissa.
Jonkin aikaa hän suunnitteli ryhtyvänsä toimittajaksi ja suorittikin kolme vuotta kestäneen harjoittelun ranskalaisessa AFP-uutistoimistossa. Hän kuitenkin siirtyi poliitikon uralle, kun hänen oman departementtinsa kansanedustaja Joël Le Theule otti hänet parlamenttiavustajakseen vuonna 1976. Kun Le Theulesta tuli ministeri, Fillon siirtyi hänen kabinettinsa apulaispäälliköksi.
Fillon on avioitunut walesilaisen Penelope Clarken kanssa vuonna 1980, ja heillä on viisi yhteistä lasta.
Joêl Le Theulen kuoleman (1980) jälkeen Fillonistä tuli Ranskan parlamentin nuorin kansanedustaja. Hänestä tuli myös Le Theulen manttelinperijä Sable-sur-Sarthen kaupungin mairena sekä myös Sarthen alueen alueneuvoston jäsen ja myöhemmin myös sen puheenjohtaja.
Fillon oli 2002–2004 sosiaali-, työ- ja solidaarisuusministerina Raffarinin hallituksessa, jolloin hän ajoi läpi eläkeiän korotuksen huolimatta ammattiliittojen suurista lakoista ja mielenosoituksista. Hänen johdollaan myös höllennettiin 35 tunnin työviikkoa. Hallituksen uudelleen järjestelyn jälkeen hän oli opetusministerinä. Opetusministerinä hän valvoi niin sanotun huivilain toteuttamista, joka kielsi kouluissa uskonnolliset symbolit, kuten ristit ja muslimien huivit. Raffarin hallitus joutui eroamaan vuonna 2005 EU-perussopimuksesta järjestetyn kansanäänestyksen tappion jälkeen. Potkujen vuoksi hän siirtyi presidentti Chiracin kannattajasta Sarkozyn tukijaksi.
Fillonin hallitus sai kesäkuun 2007 parlamenttivaaleissa odotetusti eniten paikkoja, vaikka se UMP tukijoineen itse asiassa menetti paikkoja edellisiin vaaleihin verrattuna.
Tuomio
Fillon sai kesäkuussa 2020 kavalluksesta viiden vuoden vankeustuomion, josta kolme ehdollisena, järjestettyään vaimolleen Pénélope Fillonille työn parlamenttiavustajana, jota tämä ei juuri hoitanut mutta sai täyden palkan. Pénélope Fillon sai kolmen vuoden ehdollisen tuomion, ja molemmat tuomittiin maksamaan 375 000 euron sakot. François Fillon oli vuoden 2017 presidentinvaalien ennakkosuosikki, mutta rikosepäilyjen paljastuminen romautti hänen suosionsa ja valituksi tuli Emmanuel Macron.
Lipopolysakkaridi
Lipopolysakkaridi on suurikokoinen molekyyli, joka koostuu lipidistä ja polysakkaridista. Molekyylin rakenteessa on kolme kovalenttisin sidoksin yhdistynyttä osaa: O-polysakkaridi eli O-antigeeni, ydinoligosakkaridi ja lipidi A. Lipopolysakkarideja esiintyy gramnegatiivisten bakteerien ulkokalvon pinnalla, jossa ne toimivat endotoksiineina ja aktivoivat elimistön immuunijärjestelmän.
Karsikko (mytologia)
pienoiskuva|Karsikkopuu Lemin kirkolla. Karsikko on perinteinen suomalainen vainajaa koskeva merkintä puussa, taikka metsä tai yksittäinen puu, jossa näitä merkintöjä on. Karsikkoa tehdessä voidaan puusta karsia oksia vainajan merkiksi. Usein karsikko sijaitsee tien varrella, asutuksen ja kalmiston välillä. Karsikkomerkintöjä on hakattu myös kiviin tai rantakallioihin ja seiniin vainajien muistoksi leikattuja vuosilukuja on joskus kutsuttu "karsikoiksi".
Karsikko tehtiin puuhun yleensä kuljetettaessa vainajaa kirkolle tai kalmistoon, mutta toisaalta esimerkiksi jonkun suvun karsikko saattaa olla pelkästään muistomerkki. Tiettävästi tällaisia karsikkoja on edelleen käytössä.
Oksien karsinta
Karsikkopuuhun, joka on yleensä iso mänty tai kuusi, tehtiin karsikko, eli siitä katkottiin oksia. Joskus ainoastaan latva jätettiin karsimatta - joskus myös tyvipää. Joskus keskelle puuta jätettiin käsivarsiksi kaksi oksaa osoittamaan metsään päin, jos henkilö, jolle karsikko tehtiin, oli naimisissa. Naimattomalle jätettiin vain yksi oksa, joka osoitti tielle päin.
Merkinnät karsikkopuussa
Usein karsikkoa tehdessä tehtiin puun kuoreen pilkka, eli kuorta poistettiin esimerkiksi kirveellä tai puukolla. Pilkka toimi ikään kuin "tauluna", johon tehtiin merkintöjä. Siihen voitiin veistää esimerkiksi vainajan nimi, puumerkki tai syntymä- ja kuolinajat.
Myöhemmin tuli tavaksi leikata pilkkaan vuosiluku tai kiinnittää mäntyyn kohon muotoinen musta puinen karsikkolautanen, johon oli kirjoitettu vainajan nimikirjaimet ja kuolinvuosi. Lautanen tehtiin jo vainajan kotona valmiiksi ja kiinnitettiin sitten karsikkopuuhun kun vainajaa vietiin hautausmaalle. Alkuaan kullakin vainajalla oli oma karsikkopuunsa mutta sen jälkeen kun karsikkolautasia alettiin käyttää lautaset kiinnitettiin yhteiseen suureen karsikkopuuhun.
Puun jatkaessa kasvuaan sen kuori alkoi kasvaa reunoilta alkaen pilkan päälle, eli runkoon tehty vaurio alkoi kylestyä kiinni. Jotkut karsikkomerkit ovatkin jääneet osittain tai kokonaan puun sisään.
Karsikoiden merkitys
Karsikoiden tarkoituksena on alun perin ollut vaikuttaa kuolleiden sieluihin siten, etteivät ne tulisi ihmisten ilmoille kummittelemaan. Ilmeisesti on ajateltu, että lähtiessään vaeltamaan kalmistolta takaisin asuinpaikalle sielu ymmärtää kuolleensa viimeistään nähdessään oman karsikko-merkkinsä puussa. Sittemmin karsikkoja on tehty lähinnä vainajan muistomerkiksi. Joillakin suvuilla on ollut kokonaisia sukutauluja karsikkopuussaan.
Karsikkoja tunnetaan etupäässä Savosta ja Karjalasta. 1920-luvulla kansatieteilijä Albert Hämäläinen löysi Konginkankaan Liimattalasta, nykyisen Keski-Suomen alueelta Pyhäkankaan karsikkomännikön. Liimattalan karsikko on kärsinyt 2000-luvulla vaurioita tuulenkaatoina, mutta merkittävä osa karsikkopuista on edelleen pystyssä.
Karsikko voidaan tehdä myös eläville. Kun joku ensi kerran saapuu vieraaseen taloon, niin hänelle kunnioitukseksi tehdään karsikko, jossa oksa osoittaa mistä ilmansuunnasta vieras on kotoisin. Karsikkoja tekivät myös matkatoverit toisillensa, kun saapuivat oudoille seuduille. Elossa olleen ihmisen karsikkoon ei tavallisesti leikattu nimikirjaimia eikä muita merkkejä vaan pääasiana oli karsikkopuun oksien karsiminen.
Sojuz 36
thumb|Lennon tunnus Sojuz 36 oli Neuvostoliiton Sojuz-lento Saljut 6 -avaruusasemalle.
Laukaisu tapahtui Baikonurin kosmodromilta 26. toukokuuta 1980 ja paluu noin 66 vuorokautta myöhemmin, 31. heinäkuuta 1980. Lennon radiokutsu oli Orion (Орион).
Miehistö
Meno
Paluu
Anorkia
Anorkia on tila, jossa poikalapsen kivekset puuttuvat syntyessä. Suomessa 100 000 syntyvää poikaa kohti noin 1-2:lla on anorkia.
Anorkiaa ei pidä sekoittaa piilokiveksisyyteen. Anorkia tarkoittaa kiveksien puuttumista kokonaan, kun taas piilokiveksisellä henkilöllä on kivekset, joista toinen tai kummatkin sijaitsevat muualla kuin kivespussissa.
Sikiön kivesten häviäminen
Riippuu sikiön iästä, miten kivesten häviäminen sikiöaikana vaikuttaa syntyvän lapsen sukuelimiin.
Jos ennen 8. viikkoa hedelmöittymisestä sikiöltä katoaa kivekset, tulee lapsella olemaan naisen sisäiset ja ulkoiset sukuelimet, mutta lapsen sukurauhaset puuttuvat tai ne ovat juovittuneet. Kivesten katoaminen 8–10 viikon ikäiseltä sikiöltä saa aikaan sen, että syntyneellä lapsella on epäselvät sukuelimet.
Sikiölle on 12–14 viikkoa hedelmöitymisestä kehittynyt oleelliset miehen sukupuoliset ominaisuudet. Jos tämän jälkeen kuitenkin kivekset häviävät, tulee syntyneen lapsen sekä sisäinen että ulkoinen fenotyyppi olemaan miehen, mutta kivekset puuttuvat. Tällöin on kyse anorkiasta.
Hoito
Anorkiapotilaan psykologisia ongelmia voidaan hoitaa psykologilla ja laittamalla kivesproteesit.
Terveellä pojalla erittyy kiveksistä testosteronia, joka saa aikaan sekundaaristen miesten sukupuoliominaisuuksien kehittymisen. Kivesten puutteesta johtuen anorkiahenkilölle voidaan antaa erillistä testosteronikorvaushoitoa.
Elossa (Sauruksen albumi)
Elossa on rap-yhtye Sauruksen viides studioalbumi, joka julkaistiin Monsp Recordsin kautta 9. marraskuuta 2011. Ennen julkaisuaan se kulki työnimellä Graindiapinat, ja se piti julkaista alun perin Karma Musiikin kautta. Albumin kappaleista "Pois edestä" ja "Välillä: Kruuna" julkaistiin musiikkivideot syksyllä 2011.
Taustatietoa
Basso Median internetsivustolla julkaistiin kolmen kappaleen nimet ("Pois edestä", "Oikee taajuus" ja "Selvispäin"), joista sai äänestää ensimmäisen maistiaiskappaleen. Eniten ääniä sai "Selvispäin" -kappale, joka julkaistiin Sauruksen MySpace -sivustolla.
Levyllä vierailee kaikkiaan 35 vokalistia: Samae Koskinen, Jimi Tenor, Ezkimo, Solonen, Kosola, Kylmä (DJ Kridlokk, Lommo ja J Riskit), Zata-Nova, Mies nimeltä Hevonen, Mäkki, Kube, MattiP, Heikki Kuula, Näkökulma (Efu & Ola), Puppa J, Timi Lexikon, Ras Henry, Timo Pieni Huijaus, Tuomo, TK, Heiski, Peedee, Joustava Moraali (Tuukka ja Otto Martikainen), Ghetto-Juuhan, Tono Slono, Niko & Tapsa, U.A.A.U. (Jontti ja Jodarok), Stepa, Steen1 ja Felipe.
Averroës
Averroësin kirjoitukset koskevat lähinnä filosofiaa, islamilaista lakia, matematiikkaa ja lääketiedettä. Averroës oli filosofiassa ennen muuta islamilainen Aristoteleen kommentaattori. Hän pyrki yhdistämään aristoteelisen filosofian Koraanin opetuksiin kuten Tuomas Akvinolainen vastaavasti Raamatun opetuksiin. Averroës sai vastakaikua latinalaisessa Euroopassa, missä kiinnostus Aristoteleen filosofiaan oli korkealla 1100- ja 1200-luvuilla. Aristoteles tunnettiin nimellä "opettaja" ja Averroës nimellä "kommentaattori". Sen sijaan islamilaisessa maailmassa Averroës jäi vähemmän tunnetuksi. Hänen teoksiaan poltettiin al-Andalusissa vääräuskoisina, minkä takia valtaosa niistä on säilynyt vain Euroopassa. Averroësin vaikutus rajoittui lähinnä islamilaisen maailman läntiseen osaan.
Elämä
Averroës kirjoitti laajoja kommentaareja Aristoteleen teoksista sekä lääketieteellisen ensyklopedian. Jacob Anatoli käänsi hänen teoksensa arabian kielestä hepreaksi 1200-luvulla. Hänen tunnetuin omaperäinen filosofinen teoksensa on Tahafut al-tahafut ("Hajanaisuuden hajanaisuus"), jossa hän puolusti aristoteelista filosofiaa al-Ghazaliin teoksessa Tahafut al-falasifa ("Filosofien hajanaisuus") esittämiä väitteitä vastaan. Hän esitti puolestaan itse väitteitä varhaisempaa islamilaista Aristoteles-oppinutta, Avicennaa, vastaan. Hän halusi osoittaa, että teos on ristiriidassa itsensä kanssa ja halvensi islamin opetuksia.
Averroësin kohtaaminen toisen islamilaisen filosofin Ibn Arabin kanssa on merkitty muistiin. Hän halusi kyseenalaistaa Ibn `Arabin mystisten näkyjen sisällön ja tiedusteli heidän kohdatessaan, ovatko mystisten näkyjen sisällöt sovussa filosofian kanssa. Kertomuksen mukaan Ibn `Arabi vastasi hänelle: "Kyllä ja ei. Sanojen 'kyllä' ja 'ei' välissä sielut lentävät aineen taakse." Ibn Arabi tulkitsi islamilaista uskontunnustusta "La ilaaha illa-Allah" siten, että Allah on kaikki ja kaikki on Allah; että ainoa olevainen on Allah. Tämä oli panteismia eli uskoa siihen, että Jumala ja maailmankaikkeus ovat yhtä. Myöhemmin Averroësin kerrotaan ylistäneen Ibn `Arabia yhdeksi aikansa suurimmista ajattelijoista.
Dante nimeää Averroëksen Jumalaisessa näytelmässä ja sijoittaa hänet limbukseen muiden "hyveellisten pakanoiden" seuraan. Tämä heijasteli kunnioitusta, jota Averroësia kohtaan tunnettiin keskiajan eurooppalaisten oppineiden keskuudessa.
Filosofia
thumb|Averroës [[Rafaelin maalauksessa Ateenan koulu (Vatikaani).]]
Averroës pyrki yhdistämään Aristoteleen filosofian islaminuskoon. Averroësin mukaan uskonnon ja filosofian välillä ei ollut eikä voinut olla konfliktia. Hän oli sitä mieltä, että totuus voidaan saavuttaa kahdella tavalla: joko filosofialla tai uskonnolla. Tässä hän oli samoilla linjoilla myöhempien keskiaikaisten kristittyjen skolastikkojen kanssa.
Averroës uskoi maailmankaikkeuden ikuisuuteen, niin kuin Aristoteles opetti, ja ennalta olevien muotojen olemassaoloon eli Platonin ideaoppiin, vaikka Aristoteles vastustikin ajatusta.
Fasl al-Maqāl
Teoksessa Fasl al-Maqāl ("Kiistaton tutkielma") Averroës seurasi al-Farabin ajatuksia filosofian etuasemasta teologiaan ja uskontoon nähden. Teologien argumentit olivat luonteeltaan retorisia, kun taas filosofia nojautui demonstratiivisiin perusteluihin, joiden totuusarvo oli korkeampi. Šariatuomarina Averroës nojasi šarian käyttämään tekojen viisiportaiseen luokitteluun pakollisesta kiellettyyn. Hän vetosi Koraanin sanoihin Ottakaa siis tästä oppiaksenne te, joilla on silmät (Koraani 59:2) Ilmoitus siis velvoitti etsimään totuutta, ja tätä tehtävää voitiin pitää Koraanin nojalla muslimeille pakollisena. Velvoite koski kuitenkin vain filosofeja, joilla oli lahjoja ja mahdollisuuksia kulkea tieteellisen ymmärryksen polkua. Muiden oli tyytyminen sokeasti uskomaan samat asiat, joihin filosofit päätyivät dialektisen päättelyn avulla. Heille riitti kuunnella teologien retorisia perusteluja ja uskoa niihin. Averroës korosti teologisten väittelyiden sulkemista oppineiden piiriin siten, että kansalle riitti uskon omaksuminen erilaisen symbolien avulla.
Averroës painotti analyyttisen ajattelun merkitystä esiehtona Koraanin tulkitsemiselle. Tämä oli ristiriidassa oikeaoppisen islamilaisen ajattelun kanssa, jossa painopiste oli analyyttisen ajattelun sijasta Koraanin ulkopuolisten lähteiden eli hadith-kertomusten laajassa tuntemisessa.
Aristoteleen kommentaattori
Averroës tunnetaan ennen kaikkea Aristoteleen teoksista tekemistään käännöksistä ja kommentaareista. Tuohon aikaan Aristoteleen teokset oli enimmäkseen unohdettu läntisessä Euroopassa. Ennen vuotta 1150 latinalaisessa Euroopassa oli olemassa ainoastaan joitakin Aristoteleen teosten latinankielisiä käännöksiä, esimerkiksi Boëthiuksen kääntäminä, eikä niitä tutkittu tai arvostettu paljoakaan oppineiden munkkien joukossa. Aristoteleen perintö palautettiin länteen 1100-luvun alkupuolella Averroësin käännöksistä ja teoksista tehtyjen latinankielisten käännösten kautta.
Averroës kirjoitti Aristoteleen teoksista kolmen vuosikymmenen aikana, ja hän kirjoitti kommentaarit lähes jokaiseen säilyneeseen teokseen lukuun ottamatta Aristoteleen Politiikkaa, johon hän ei päässyt käsiksi. Averroësin ajatukset vaikuttivat suuresti muun muassa Sigerus Brabantilaiseen ja Tuomas Akvinolaiseen sekä muihin aristoteelista logiikkaa arvostaneisiin kristittyihin skolastikkoihin erityisesti Pariisin yliopistossa. Tunnetut skolastikot, kuten Akvinolainen, pitivät Averroësia niin merkittävänä, että he eivät viitanneet tähän nimellä vaan kutsuivat häntä "Kommentaattoriksi" ja Aristotelesta "Filosofiksi".
Averroës ei jättänyt jälkeensä omaa koulua, ja hänen kuolemansa merkitsi liberaalin ajattelun ajan päättymistä maurilaisessa Espanjassa.
Oikeustiede ja laki
Al-Andalusissa oli vallassa malikiittien edustama šarian tulkinta, ja Averroës oli tämän koulukunnan arvostettu lainoppinut. Hänen tunnetuin teoksensa tältä alalta on Bidāyat al-Mujtahid wa Nihāyat al-Muqtaṣid, joka on tekstikirja Maliki-koulukunnan opeista vertailevassa kehyksessä. Hän kirjoitti myös teoksen al-Bayān wa’l-Taḥṣīl, wa’l-Šarḥ wa’l-Tawjīh wa’l-Ta`līl fi Masā’il al-Mustakhraja, joka oli pitkä ja yksityiskohtainen kommentaari, joka perustui of Muḥammad al-`Utbī al-Qurtubīn teokseen Mustakhraja.
Teoksessa Bidāyat Averroës edusti malikiittien jyrkkää islamintulkintaa Jumalan laista. Hän katsoi jihadin tarkoittavan nimenomaan Pyhää sotaa. Kristittyjen ja juutalaisten tuli maksaa jizya-veroa siitä, että heitä ei surmattu islamilaisessa valtiossa. Maliki-koulukunnan mukaisesti Averroës katsoi, että islamista luopuminen tuli rangaista kuolemantuomiona sekä miehille että naisille. Hän katsoi myös, että aviorikoksen tehnyt musliminainen tuli kivittää kuoliaaksi kaivamatta kuoppaa, mikä tarkoitti vapaata takaa-ajoa.
Tarja Knuuttila
Tarja Tellervo Knuuttila on suomalainen tieteenfilosofi, joka toimii filosofian professorina Wienin yliopistossa vuodesta 2018. Hän tutkii erityisesti tieteellistä mallintamista, representaatiota ja tieteidenvälisyyttä. Viime vuosina Knuuttila on keskittynyt synteettisen biologian tieteenfilosofiaan.
Knuuttila valmistui maisteriksi taloustieteestä Helsingin yliopistosta vuonna 1985 ja filosofiasta 2001. Hän väitteli filosofian tohtoriksi Helsingin yliopistossa vuonna 2005 aiheella ”Models as Epistemic Artefacts: Towards a Non-Representationalist Account of Scientific Representation”.
Euroopan tiedeneuvosto myönsi Knuuttilalle arvostetun viisivuotisen Consolidator Grant -tutkimusrahoituksen vuonna 2018. Hänet kutsuttiin Academia Europæan jäseneksi vuonna 2021.
Fujiko Nakaya
Fujiko Nakaya (s. 1933 Sapporo, Japani) on japanilainen kuvataiteilija, joka tunnetaan erityisesti niin sanotuista sumuveistoksistaan, joita hän on toteuttanut ympäri maailmaa. Hän on tehnyt kuitenkin myös videotaidetta sekä järjestänyt Japanissa videotaideen näyttelyitä ja tapahtumia.
Nuoruus ja opiskelu
Fujiko Nakaya syntyi Sapporossa vuonna 1933. Hänen isänsä oli fyysikko ja professori Ukichiro Nakaya, joka tunnetaan maailmanlaajuisesti lumen ja jään tutkijana.
Nakaya opiskeli taidetta Yhdysvalloissa Northwestern-yliopistossa. Hän suoritti alemman korkeakoulututkinnon 1957 ja opiskeli sen jälkeen maalaustaidetta sekä Pariisissa että Madridissa.
Taidemaalarista videotaiteeseen ja installaatioihin
Nakaya aloitti uransa taidemaalarina, ja vuonna 1960 hänen öljymaalauksiaan oli esillä Chicagossa Shermanin taidegalleriassa. Hän muutti samana vuonna takaisin Japaniin, missä hänellä oli vuonna 1962 ensimmäinen yksityisnäyttely. Tokio-galleriassa oli esillä kaksitoista hänen maalaustansa.
Nakaya osallistui vuonna 1966 kymmenen newyorkilaisen taiteilijan ja yli kolmenkymmenen Bell Telephone Laboratoriesin insinöörin ja tutkijan yhteisprojektiin ”9 Evenings: Theatre and Engineering”. Projektin taustalla olleet henkilöt perustivat myös Experiments in Art and Technology -järjestön (EAT), jonka tarkoituksena oli koota taiteilijoita ja insinöörejä yhteisprojekteihin. Nakayakin liittyi yhteisöön, jonka johtavia taiteilijoita olivat John Cage, Merce Cunningham, Jean Tinguely ja Andy Warhol. Nakayasta tuli EAT:n Tokion-edustaja vuonna 1969.
Nakaya alkoi tehdä yhteistyötä yhdysvaltalaisen insinöörin Thomas Meen kanssa. Tämä oli kehittänyt keinotekoista sumua, jolla voisi suojata hedelmätarhoja hallalta. Nakayan ensimmäinen julkinen niin sanottu sumuveistos toteutettiin Osakan prefektuurissa Expo ’70 -maailmannäyttelyn Pepsi-paviljonkiin. Tunnelmallinen sumu peitti säännöllisesti paviljongin sumuun. Tällaista syötä ei ollut aiemmin nähty näin laajamittaisesti, ja se saikin välittömästi positiivista huomiota.
Avainkirjoahven
Avainkirjoahven (Cleithracara maronii) on kirjoahventen (Cichlidae) heimoon ja samannimiseen alaheimoon (Cichlasomatinae) kuuluva laji. Se on sukunsa Cleithacara ainoa laji ja suosittu akvaariokalana.
Pauli Kilpiä
Pauli Olavi Kilpiä (s. 28. joulukuuta 1930 Kuusankoski) on entinen suomalainen pesäpalloilija.
Avainkirjoahven
Koko ja ulkonäkö
Avainkirjoahven on pieni, kellanruskea ja hieman munanmuotoinen kala. Sillä on kyljissä pieni musta piste, joka joillakin yksilöillä on laajentunut lyhyeksi viiruksi. Kun kala on hermostunut, se muuttuu väritykseltään laikukkaaksi ja painautuu kiviä tai kasveja vasten naamioidakseen itsensä. Koiraat erottaa naaraista niiden selkäevän takaosan ja peräevän pidentyneistä ruodoista. Se voi kasvaa luonnossa korkeintaan noin 7,1 senttimetrin mittaiseksi, mutta saattaa akvaariossa yltää jopa 10 senttimetrin mittaan.
Fujiko Nakaya
Taidemaalarista videotaiteeseen ja installaatioihin
Nakaya järjesti vuonna 1971 Tokioon EAT:n ensimmäisen kansainvälisen projektin ”Utopia Q&A 1981”. Neljässä kaupungissa oli samaan aikaan näyttely, joiden vierailjoita rohkaistiin juttelemaan keskenään telex-verkon avulla vuodesta 1981. Samaan aikaan Nakaya alkoi tuottaa myös ensimmäistä videoteostansa Friends of Minamata Victims—Video Diary (1972). Siinä hän kuvasi Chisso-yhtiön päämajan ulkopuolella pidettyjä mielenosoituksia, jotka järjestettiin yhtiön elohopeapäästöjen aiheuttamaa Minamata-tautia vastaan. Nakaya asetti näytön mielenosoituspaikalle, missä mielenosoittajat saattoivat pystyä katsomaan toimiansa.
Pauli Kilpiä
Kuusankosken Puhtia edustanut Kilpiä voitti TUL:n mestaruuden vuosina 1950 ja 1957. Hän oli TUL:n joukkueen kakkosvaravahti Helsingin 1952 olympialaisissa pelatussa pesäpallon näytösottelussa. Vuonna 1971 hän voitti kontioiden eli ikämiesten Suomen mestaruuden.
Fujiko Nakaya
Taidemaalarista videotaiteeseen ja installaatioihin
Nakaya oli vuonna 1972 perustamassa Video Hiroba -kollektiivia, jonka tavoitteena oli purkaa vakiintuneita taidekäsityksiä ja tutkia videota prosessina ja viestintävälineenä. Hakudō Kobayashin ja Yuji Moriokan kanssa Nakaya loi teoksen Old People’s Wisdom—Cultural DNA, mihin kuvattiin vanhusten haastatteluita yrityksenä jakaa vanhempien sukupolvien viisautta. Nakaya teki 1970-luvulla myös Hands-videosarjan, joon kuuluivat muun muassa Statics of an Egg (1973) ja Coordination: Right Hand/Left Hand (1979). Ensimmäinen oli leikkaamaton video yrityksestä saada kananmuna seisomaan pystyssä, ja jälkimmäinen esitti lyijykynän teroittamista veitsellä.
Avainkirjoahven
Alkuperä
Avainkirjoahven on kotoperäinen Orinoco-joessa Guyanan ja Ranskan Guyanan alueilla trooppisessa Etelä-Amerikassa.
Pauli Kilpiä
Jääkiekkoa "Paaru" Kilpiä pelasi suomensarjassa.
Fujiko Nakaya
Taidemaalarista videotaiteeseen ja installaatioihin
thumb|Nakayan teos [[Australian kansallisgalleriassa.]] thumb|Nakayan sumuveistos [[Guggenheim-museo (Bilbao)|Bilbaon Guggenheim-museon pihalla.]] Nakaya avasi vuonna 1980 Tokion Harajukussa SCAN-videogallerian. Siellä pidettiin videotaiteilijoiden näyttelyitä, ja se järjesti kaksi kertaa vuodessa uusien töiden kilpailun. Nakaya oli vuonna 1987 järjestämässä Tokion Spiral-rakennuksessa kansainvälistä video- ja televisiofestivaalia. Siellä oli esillä videoteoksia sekä installaatioita. Nakayan omia videoinstallaatioita olivat Waterfall: An Integrated River (1981) Miyagi-taidemuseossa, Meltee-vee (1983) Toyaman nykytaiteen museossa ja Four Wells (1990–1991).
Avainkirjoahven
Käyttäytyminen
Laji on rauhallinen ja ujo, eikä sitä tulisi pitää yhdessä aggressiivisten lajien kanssa. Se on myös vaikea saada lisääntymään muihin Aequidens-suvun lajeihin verrattuna.
Pauli Kilpiä
Helsingin olympialaisissa pelanneita pesäpalloilijoita muistettiin 29.7.2012 superpesisottelussa Vimpeli-Joensuu. Paikan päällä ottelua seurasivat kutsuvieraina Pesäpalloliiton joukkueessa pelanneet Antti Elomaa (Lahden Mailaveikot), Toivo Ilola (Pallo-Toverit, Helsinki), Eino Kaakkolahti (Jyväskylän Kiri) ja Viljo Niemi (Vimpelin Veto) sekä TUL:n puolella pelanneet Kuusankosken Puhdin Pauli Kilpiä ja Pauli Lahtinen. Ansioituneet pelaajat huomioitiin juhlavasti ottelun alussa.
Fujiko Nakaya
Sumuveistokset
Nakaya teki 1970- ja 1980-luvuilla videoteosten lisäksi sumuveistoksia. Vuoden 1976 Sydneyn biennaaleilla oli esillä Earth Talk ja vuoden 1980 kansainvälisessä veistoskonferenssissa Cloud Lake. Nakaya loi Trisha Brownin tanssiseurueelle teoksen Opal Loop/Cloud Installation (1980). Kawajin kuumilla lähteillä esitettiin puolestaan teosta Fog Sculpture Kawaji, johon musiikin oli tehnyt Bill Viola. Earth Talk asennettiin vuonna 1983 nimellä Foggy Wake in a Desert pysyvästi Australian kansallisgallerian patsaspuistoon.
Avainkirjoahven
Aiheesta muualla
Suomalaisten harrastajien sivuja:
Fujiko Nakaya
Sumuveistokset
Nakaya loi 1990-luvulla useita sumuveistoksia moniin erilaisiin kohteisiin. Hänen siihenastisen uransa suurin teos Foggy Forest julkaistiin vuonna 1992. Tachikawan Showan puiston lasten metsään asennettu teos antaa lapsille mahdollisuuden kokea moniaistisesti luontoa ja jatkuvasti muuttuvaa sumua. Nakaya suunnitteli isänsä elämäntyötä esittelevän Nakaya Ukichiron lumen ja jään museon pihalle teoksen Greenland Glacial Moraine Garden. Bilbaon Guggenheim-museo otti puolestaan pysyvään kokoelmaansa Nakayan teoksen F.O.G. (1998), jonka hän oli luonut Robert Rauschenbergin retrospektiiviin.
Assistensin hautausmaa
thumb|300px|Tie Assistensin hautausmaalla.
Assistensin hautausmaa on hautausmaa Tanskan pääkaupungissa Kööpenhaminassa, Nørrebron alueella. Se on avattu vuonna 1760, ja se on Kööpenhaminan suurin hautausmaa. Hautausmaata hallinnoi Kööpenhaminan kunta.
Haukijärvi (Orivesi, Yröskulma)
Haukijärvi on Pirkanmaalla Oriveden Yröskulmalla sijaitseva järvi.
Maantietoa
Järven pinta-ala on 4,0 hehtaaria, se on 350 metriä pitkä ja 300 metriä leveä. Järvi sijaitsee kallioisen pikkuvuoren takana olevassa painaumassa eikä sillä ei ole kartan mukaan saaria. Järven keskellä olevassa kapeikossa on salmi, joka on matala ja kasvamassa umpeen. Järven rantaviivan pituus on 1,1 kilometriä ja järvellä on kaksi vapaa-ajan asuntoa.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 155,5 metriä mpy. Järven etelärannasta lähtee oja, joka yhtyy Yrösjäkeen 900 metrin päässä.
Historiaa
Vuoden 1957 peruskartassa on järven eteläpuolella peltopalsta. Järvi vaikuttaa olleen silloin kaksialtainen, mutta seuraavassa kartassa järvialtaat vaikuttavat olevan yhteenvettyneiltä.
Kazimierz Górny
thumb|right|Kazimierz Górny Kazimierz Górny (s. 24. joulukuuta 1937) on puolalainen roomalaiskatolinen piispa. Hänet vihki papiksi Krakovan arkkihiippakuntaan Karol Józef Wojtyła (tuleva paavi Johannes Paavali II) 29. kesäkuuta 1960.
Risto (yhtye)
Risto on Tampereella vuonna 2002 perustettu yhtye, jonka johtajana ja laulusolistina toimii Risto Ylihärsilä. Yhtye on julkaissut neljä omaa pitkäsoittoa sekä yhden albumin, jolla se toimii Kari Peitsamon taustayhtyeenä. Riston vuonna 2006 julkaistu Aurinko aurinko plaa plaa plaa oli yhtyeen ensimmäinen listoille noussut albumi, ja Jarkko Jokelaisen mukaan sitä pidetään 2000-luvulla tehdyn suomirockin klassikkona.
Riston solisti Risto Ylihärsilä sai yhtyeen albumista II Teosto-palkinnon.
Sondrion maakunta
Sondrion maakunnan pinta-ala on 3 196 km2 ja väkiluku 181 712 (31.12.2015). Maakunta jakautuu 77 kuntaan ja sen pääkaupunki on Sondrio.
Sondrion maakunta rajoittuu pohjoisessa Sveitsin Graubündenin kantoniin ja Italiassa Trentino-Etelä-Tirolin alueeseen sekä Lombardian alueen Brescian, Bergamon, Leccon sekä Comon maakuntiin.
Njongonkulu Ndungane
pienoiskuva|Njongonkulu Ndungane Njongonkulu Winston Hugh Ndungane (s. 2. huhtikuuta 1941 Kokstad) on eteläafrikkalainen pappi, joka toimi vuosina 1996–2007 Kapkaupungin anglikaanisena arkkipiispana. Häntä edelsi Desmond Tutu. Hän oli aiemmin vuodesta 1991 toiminut Kimberleyn ja Kurumanin piispana.
Vuonna 2006 Ndungane perusti African Monitorin. Hänen seuraajakseen Kapkaupungin arkkipiispana tuli Thabo Makgoba.
Emil Zátopek
Emil Zátopek (19. syyskuuta 1922 Kopřivnice – 22. marraskuuta 2000 Praha) oli tšekkoslovakialainen kestävyysjuoksija ja nelinkertainen olympiavoittaja.
Elämäkerta
Emil Zátopek voitti Lontoon kesäolympialaisissa 1948, 10 000 metrin juoksussa kultaa ajalla 29.56,6 (vaikka juoksi matkaa kilpaa vasta toista kertaa) ja hopeaa 5 000 metrillä belgialaisen Gaston Reiffin jälkeen ajalla 14.17,8.
Seuraavana vuonna Zátopek rikkoi 10 000 metrin juoksun maailmanennätyksen kahdesti ja rikkoi oman ennätyksen kolmesti seuraavan neljän kauden aikana. Hän myös rikkoi 5 000 metrin ennätyksen 1954, 20 kilometrin ennätyksen kahdesti 1951, tunnin juoksun ennätyksen kahdesti 1951, 25 kilometrin ennätyksen kahdesti vuosina 1952 ja 1955 sekä 30 kilometrin ennätyksen vuonna 1952.
Zátopek voitti myös 1950 Euroopan mestaruudet 5 000 ja 10 000 metrillä ja uusi 10 000 metrin voittonsa seuraavissa kisoissa. Kaksi viikkoa ennen vuoden 1956 kesäolympialaisia häneltä leikattiin tyrä, mutta silti hän sijoittui maratonilla kuudenneksi. Zátopek lopetti juoksemisen seuraavalla kaudella.
Zátopek juoksi 1. marraskuuta 1953 Stara Boleslavissa 10 000 metriä aikaan 29.01,6. Hänen kuuden mailin väliaikansa oli 28.09,4. Hän voitti 1. tammikuuta 1954 São Paulon yöjuoksun ja sai 200 kg palkintoja.
Bloc Party
Bloc Party on Essexista, Englannista kotoisin oleva vaihtoehtorockia ja indie rockia soittava yhtye. Yhtye perustettiin vuonna 1998, jolloin yhtyeeseen kuuluivat Kele Okereke (laulu, rytmikitara) ja Russell Lissack (soolokitara). Myöhemmin yhtyeeseen ovat liittyneet myös Gordon Moakes (basso) ja Matt Tong (rummut).
Adžaria
Adžaria, virallisesti Adžarian autonominen tasavalta on autonominen alue Georgiassa Mustanmeren rannalla. Alue rajoittuu etelässä Turkkiin.
Historia
Lyhyen turkkilaisten ja brittiläisten joukkojen miehityksen jälkeen 1918–1920 Adžaria liitettiin Georgiaan 1920. Ankaran hallitus luouvutti alueen Georgialle Karsin sopimuksen nojalla, kunhan alueen muslimiväestölle annettaisiin autonomia. Neuvostoliitto perusti Adžarian ASNT:n saman sopimuksen nojalla. Stalin kuitenkin sorti alueen muslimiväestöä.
Neuvostoliiton hajottua 1991 Adžariasta tuli osa juuri itsenäistynyttä Georgiaa. Alue vältti Georgian kaaokseen vetäneen sisällissodan vuosina 1991–1993 sen autoritäärisen johtajan Aslan Abašidzen toimien ansiosta. Vaikka hän säilyttikin maassa järjestyksen ja teki siitä yhden Georgian vauraimmista alueista, häntä on syytetty osallistumisesta järjestäytyneeseen rikollisuuteen – pääasiassa laajamittaiseen salakuljetukseen hänen ja hallituksensa rikastuttamiseksi – sekä ihmisoikeusrikkomuksista. Keskushallinnolla Tbilisissä oli hyvin vähän sananvaltaa Adžarian tapahtumiin.
Tämä muuttui ruusujen vallankumouksessa, kun Eduard Ševardnadze vaihdettiin oppositiojohtaja Mikheil Saakašviliin, joka ilmoitti taistelevansa separatismia vastaan. Keväällä 2004 Adžariassa puhkesi kriisi, kun keskushallinto yritti saada alueen takaisin valtaansa ja Saakašvilin uhkavaatimukset joukkomielenosoitusten kanssa pakottivat Abašidzen eroamaan toukokuussa 2004. Hän pakeni Venäjälle ja uusi Adžarian autonomiaa koskenut laki astui voimaan, mitä monet kritisoivat käytännössä alueen autonomian lakkauttamiseksi.
Politiikka
Adžarian autonomisen tasavallan aseman määrittelee Georgian laki Adžariasta ja alueen perustuslaki. Paikallinen lakiasäätävä elin, Adžarian korkein neuvosto (parlamentti), koostuu 30 jäsenestä ja valitaan viideksi vuodeksi kerrallaan. Alueen hallituksen – Adžarian ministerineuvoston – johtajan nimittää Georgian presidentti jolla on myös oikeus hajottaa neuvosto ja hallitus sekä ohittaa paikallisviranomaiset tapauksissa, joissa Georgian perustuslakia ei noudateta.
Maantiede
Adžaria sijaitsee Mustanmeren kaakkoisrannikolla ja ulottuu pienen Kaukasuksen alarinteille. Sillä on rajaa Georgian Gurian ja Samtskhe-Džavakhetin alueiden ja Turkin kanssa. Alueen kapealla rannikkoalangolla on subtrooppinen ilmasto, kun taas vuorilla lumi voi pysyä maassa kuusi kuukautta vuodesta. Mitrala-vuoren alue on koko Kaukasuksen kostein paikka.
Osat
Adžaria jakautuu Batumin piiritasoiseen kaupunkiin* ja viiteen hallinnolliseen piiriin:
Talous
Adžarian alue sopii teen, sitrushedelmien ja tupakan kasvatukseen. Tärkeitä viljelykasveja ovat lisäksi avokadot, ja karjankasvatus on myös tärkeää. Teollisuuteen kuuluu teen pakkausta, tupakan valmistusta, hedelmä- ja kalasäilykkeiden valmistusta, öljynjalostusta ja laivanrakennusta. Adžariassa on myös ilmastonsa ansiosta terveyskylpylöitä.
Djurgårdsfärjan
thumb|300px|M/S Djurgården 10. Djurgårdsfärjan on Ruotsin pääkaupungissa Tukholmassa liikennöivä lauttalinja. Linjan lautat liikennöivät Tukholman sisäsatamassa reitillä Slussen–Allmänna gränd. Talvisin vuorot molempiin suuntiin ajetaan Skeppsholmenin kautta.
Lauttalinja on osa Tukholman julkista liikennettä. Aiemmin sitä hallinnoi Waxholmsbolaget mutta vuodesta 2014 lähtien SL. Se kuljettaa noin 2,5 miljoonaa matkustajaa vuosittain. Suurin osa matkustajista kulkee lautalla kesäaikana, ja vuoden vilkkain kuukausi on heinäkuu.
Linjalla liikennöi tätä nykyä neljä samankaltaista lauttaa: 2000-luvulla peruskorjattu Djurgården 8, sisaralukset Djurgården 9 ja Djurgården 10, sekä uudempi Djurgården 11. Lauttojen kapasiteetti on noin 300 matkustajaa.
Adžaria
Väestö
Adžariassa asuu 333 953 ihmistä (2014). Adžarialaiset ovat georgialaisia, jotka puhuvat georgian kielen paikallista murretta. Adžarialaisista tuli kristittyjä 300-luvulla ja heidät käännytettiin islamiin Osmanien valtakunnan hallinnassa 1600–1800-luvuilla. Monia kristittyjä perinteitä on vielä säilynyt: kakkuja ja moskeijoita saatetaan koristella risteillä sekä kirkkoja ja kristittyjä hautausmaita säilytetään tarkasti.
Adžarian väestö tunnettiin ”georgialaisina muslimeina” Neuvostoliiton vuoden 1926 väestönlaskentaan saakka, jossa ”adžarialaisia” laskettiin olevat 71 000. Myöhemmin heidät luokiteltiin vain georgialaisiksi, sillä Neuvostoliiton väestönlaskennoissa ei kysytty uskontoa. Neuvostovallan kaatuminen on nostanut kristinuskon suosiota alueella erityisesti nuorten keskuudessa. Vuoden 2014 väestölaskennan mukaan islaminuskoisia on 39,8 prosenttia alueen asukkaista ja georgian kirkkoon kuuluvia 54,5 prosenttia.
Antíparos (kunta)
Antíparos ( eli Δήμος Αντιπάρου, Dímos Antipárou) on Kreikan kunta, joka sijaitsee Pároksen alueyksikössä Etelä-Egean saarten alueella. Kunnan pinta-ala on 45,182 neliökilometriä ja väkiluku 1 211 (vuonna 2011). Kunnan kuntakeskus on Antíparos.
Antíparoksen kunta käsittää koko Antíparoksen saaren. Sen lisäksi kuntaan kuuluvat seuraavat pienemmät saaret: Despotikó, Dipló, Kampána, Kávouras, Revmatonísi, Strongylí, Toúrlos ja Tsimintíri. Saaret kuuluvat Kykladien saariryhmään.
Kunnan osat
Antíparoksen kunta muodostuu seuraavista kyläyhdyskunnista ja asutuksista:
Phil Ivey
Phil Ivey (s. 1. helmikuuta 1977, Riverside, Kalifornia) on yhdysvaltalainen pokeriammattilainen. Hän vietti nuoruutensa New Jerseyssä ja asuu nykyisin Las Vegasissa. Ivey edustaa Full Tilt Poker -pokerihuonetta, jonka omistajiin ja perustajiin hän kuuluu. Pokerimaailmassa Iveya kutsutaan usein maailman parhaaksi pelaajaksi. Barry Greenstein pitää häntä maailman parhaana turnauspelaajana.
World Series of Poker
Ivey on voittanut urallaan kymmenen World Series of Poker -ranneketta, joista kolme samana vuonna (vuonna 2002, kolmeen voittoon samana vuonna ovat kykeneet Iveyn lisäksi vain Phil Hellmuth Jr, Ted Forrest, Puggy Pearson ja Jeff Lisandro).
WSOP:n pääturnauksessa Ivey on ollut 23. vuonna 2002, 10. vuonna 2003 ja 20. vuonna 2005. Lisäksi hän oli mukana yhdeksän pelaajan finaalissa marraskuussa 2009. Iveyn lopullinen sijoitus oli 7.
Adam Szal
thumb|right|Adam Szal pienoiskuva Adam Szal (s. 24. joulukuuta 1953) on puolalainen roomalaiskatolinen piispa. Hänet vihki papiksi Przemyśliin Ignacy Tokarczuk 31. toukokuuta 1979. Hän sai 16. marraskuuta 2000 nimitykset Przemyślin vihkipiispaksi ja Lavellumin titulaaripiispaksi. Piispaksi vihkiminen seurasi 23. joulukuuta. Pääkonsekraattorina toimi Józef Michalik, jota avustivat Stefan Moskwa ja Edward Eugeniusz Bialoglowski.